অন্তর একটি অত্যন্ত জটিল, দুর্বোধ্য এবং গুপ্ত। এর দরজা সর্বদা বন্ধ থাকে বিধায় এর সম্পর্কে কিছুই জানা যায় না। ধৈর্য এবং অভাবের চরমতা অন্তরের ভিতরে ঢুকে একটি স্তরে বিচরন করতে সক্ষম। আর এই ধৈর্য্য এবং অভাবের মাধ্যমে অন্তরের সুপ্রবৃত্তি এবং কুপ্রবৃত্তির ঘোড়া এবং বন্য কুকুরগুলোর(যেমনঃ খায়েশ, খেয়ালখুশী) লাগাম টেনে নিয়ন্ত্রনের মাধ্যমে অন্তরের বহিরাবরনের রূপ অনুধাবন করা যায়। জন্মের সময় শিশুর অন্তর থাকে চারাগাছ। জন্মের পর জী-সত্তা মস্তিষ্কের মাধ্যমে পঞ্চইন্দ্রিয়কে আয়ত্ব করার আগেই অন্তরে প্রতিষ্ঠিত হয় ‘আকর্ষন’ আর তার আগে স্থাপিত হয় ক্ষুধার অনুভুতি। আকর্ষনের মাধ্যমে জী-সত্তা কর্মকে নিয়ন্ত্রণ করতে শিখা শুরু করে। দেহের বৃদ্ধির সাথে সাথে অন্তর নামক চারা গাছটি সকল প্রবৃত্তিকে ডালপালা বানিয়ে বেড়ে উঠতে থাকে। অন্তর অত্যন্ত শক্তিশালী। সে তার আপন গতিতে চলতে পছন্দ করে আর তার ধর্মই হল মজা লাগানো এবং আরামে থাকা। মজা লাগানোর পাত্র থেকে ক্ষনিকের জন্যেও সে বের হতে চায় না। যখনই বিবেক বা বুদ্ধি বা বাহিরের পরিস্থিতির কারনে অন্তরকে মজা লাগানোর পাত্র থেকে সরানো হয়, তখনই এই সত্তা বিদ্রোহী হয়ে উঠে, শুরু করে যুদ্ধ। অন্তরের এই মজা লাগানোর পাত্রের ধরন এবং যুদ্ধের ফলাফলের উপর নির্ভর করে তৈরি হয় প্রত্যেকের ‘স্বভাব’ বা ‘চরিত্র’। অন্তর যখন মজা লাগানোর পাত্রে দৃঢ় ভাবে অবস্থান করে মস্তিষ্ক(জী-সত্তা)-কে গোলাম বানিয়ে ফেলে, তখনই আবির্ভাব হয় ‘মন’ নামক সত্তার। অন্তরের ‘মজা লাগানো’-র পাত্রেই শুরু হয় মনের জগত এবং তার বৈচিত্র। মনের বৈচিত্রের জগত বৃহত্তর, ব্যপক এবং জটিল। খেয়ালখুশি চিন্তা এবং খেয়ালখুশি কর্ম মনের জগতের অন্যতম ভয়ংকর ও বিপদজনক। এই খেয়ালখুশী অর্থসম্পদের আধিক্যের সাথে মিশে অহংকার, লোভ, জিদ, হিংসা ইত্যাদিকে বাহন হিসেবে ব্যবহার করে ভিতরের হিংস্র বন্য কুকুরগুলোকে জাগ্রত করে, অন্তর তার স্বাভাবিকতা এবং সুস্থ্যতা হারিয়ে ফেলে, গুণাধারের ভাল গুণাগুণগুলো নিস্তেজ হয়ে আসে। অন্তর মজা লাগানোর পাত্রে অবস্থান করে স্বভাবকে কঠোর করে এবং ধীরে ধীরে সে তার নিজের অবস্থান নিজেই দৃঢ় করে ফেলে। আর এই শ্রেনীর মানুষগুলো হল প্রকৃত প্রবৃত্তি পুজারী, নির্বোধ ও জ্ঞানহীন এবং এদের অন্তরই পর্দা দ্বারা আবৃত থাকে। এই শ্রেনীর মানুষ সত্য-কে উপলদ্ধি করার ক্ষমতা রাখে না।